钦定古今图书集成/方舆汇编/边裔典/第019卷 > 宋三
## 钦定古今图书集成/方舆汇编/边裔典/第019卷 > 宋三

### 徽宗建中靖国元年辽道宗崩天祚立遣使告哀于高丽

按《宋史》不载按《辽史天祚本纪》：天祚乾统元年二
月“乙未，遣使告哀于高丽。四月丙申，高丽遣使慰奠。
十二月丁酉，高丽遣使来贺。”

### 崇宁元年辽遣使贺高丽生辰

按《宋史》不载按《朝鲜史略》，王颙七年，宋崇宁元年，
辽乾统二年。宰相邵台辅等奏“国学养士糜费不赀。
实为民弊。此中国之法。难以行于我国。请罢之。”不报。
置京城左右酒务。又于街衢两傍勿论尊卑，各置店
铺。以兴使钱之利。礼部奏：“我国教化礼义。自箕子始。
而庙貌犹阙。不在祀典。乞使求其坟茔。立祠以祭。”从
之。辽遣中书舍人孟初来贺生辰，兵部员外金缘为
馆伴。初见其年少，颇易之。一日，并辔出郊，雪始霁，初
唱云：“马蹄踏雪干雷动。”缘即对曰：“旗尾翻风烈火飞。”
初愕然曰：“真天才也。”由是情好日笃，相唱和。及别，解
金带赠之。

崇宁二年，诏刘逵等使高丽。

按《宋史本纪》不载。按《高丽本传》：“崇宁二年，诏户部
侍郎刘逵、给事中吴拭往使。”

崇宁三年。

按《宋史》不载按《朝鲜史略》，八年，东女真太师盈歌
遣使来朝，有本国医自完颜部来，言“女真居黑水者，
部落日强，兵益精悍，王遣使相通”，即金之先也。以崔
思诹为门下侍中，林干为门下侍郎平章事，李颜为
中书侍郎平章事，柳伸为仆射正堂文学，崔弘嗣为
枢密院使，尹瓘知枢密院事，命林干伐东女真。女真
本《靺鞨》遗种，散居山泽，未有统一，及《盈歌》《乌雅》束为
酋长，颇得众心。界上有连山险绝，人马不能渡。间有
一径，俗谓瓶项，若塞其径则女真路绝。故邀功者献
议请出师平之。干与《女真》战于《定州》城外，败绩。初，内
侍《林彦》主出兵之议，直史馆李永曰：“兵凶战危，不可
妄动。彦当无事时，欲用兵生衅，不可也。”王不听。干又
邀功，引不教之兵，遽出与战。复以《尹瓘》为东北面行
营兵马都统，与《女真》战，斩三十馀级，我军死伤陷没
者过半。军势不振。遂卑辞请和，结盟而还。政堂文学
《柳伸》卒。伸状貌不逾中人而有胆量，少擢高第，以清
谨名。尝牧清州，民敬之如神。国家欲移都南京伸独
言其不可，凡论国家事，“悉主忠义。”

崇宁四年，高丽王颙薨，子俣立。

按《宋史》不载　按《辽史天祚本纪》，“乾统五年冬十一
月丙辰，高丽三韩国公王颙薨，子俣遣使来告
按《朝鲜史略》，十年，王还自西京，不豫，至长平门，薨于
辇中，太子俣即位。王幼而聪慧，及长，孝敬勤俭，雄毅
果断，五经、子史无不该览。然游乐颇数，屡幸寺院，多
致民弊。”睿宗文孝王讳俣，字世民，母明懿太后柳氏
元年，宋崇宁五年，辽乾统六年，政堂文学郑文卒。文
恭俭朴讷，不事生产，居室卑陋，仅庇风雨。莅官谨慎，
典刑曹十馀年，未尝妄出入人罪。奉使入宋，受赐金
帛，分与从人，将其馀买书以归，他无所求，宋人多之。
侍中《魏继廷》三上表请老，王手诏不允，继廷称疾不
起，王遣使敦谕，乃入省视事。御史以累旬称疾奏核
之，即上表乞退，许之。继廷以文章名世，清白謇直，辅
佐累朝。宣宗灯夕置酒，王酒酣，命继廷舞，继廷辞曰：
“有伶人何用臣舞？”王不之强。宣宗宠姬万春起第壮
丽，继廷奏曰：“万春诳惑上意，劳役百姓，大起私第，请
毁之。”书上不报。宣宗遣李资义使宋，继廷为副。资义
多市珍货，继廷一无所求，举世皆好佛，继廷独不然。
是故国人想望大用，见其施设。及为相，循默无所建
明，盖知其势之不可为，又以老病耳。至是乞退，上惜
其去，再降手诏以宠留之，又遣中使面敦谕之，故入
朝数日，复告而归。

### 大观二年辽封高丽王俣为三韩国公

按《宋史》不载按《辽史天祚本纪》，“乾统八年夏四月
丙申，封高丽王俣为三韩国公，赠其父颙为三韩国
王。冬十二月己卯高丽遣使来谢。”

按《朝鲜史略》：二年，以僧昙真为王师。初欲封真为王
师，以右谏议金缘为封崇使。缘辞曰：“臣职在谏院，以
言封王师之不可，未蒙俞允，又从而行之，则是欺殿下也。”王强之再三，固辞不就。平章事林概卒。概清直
有大臣风。平章事崔弘嗣奏太后言：“自御松都今二
百馀年，欲延基业，宜卜西京龙堰旧墟，别创新阙，移
御受朝。”吴延宠言其三不可：“一、文宗作西京卒无应；
二、近者创南京，无吉应；三，今新构阙，毁撤屋庐，搔动
人民。”王从弘嗣，以思肃王后李氏配宣宗庙。初，宣宗
为国原公，纳李预女为妃，未几而卒，是谓贞信贤妃。
又纳李硕女，生献宗，封王后。及显宗即位，尊为太后，
薨，谥思肃。至是，议宣庙之配，王欲以贞信配谏官奏
云：“贞信为国原公妃年月甚浅。”思肃自嫔公府以至
践位内助居多。及太子继统临朝称制者三年。献宗
逊位于肃宗退居旧宫永无失德以思肃配便制曰：
“嫡庶之分不可不别更详礼典以闻。”谏官复奏曰：“《春
秋》之义国君即位未逾年者不合列序昭穆。国君如
此况后妃乎！请以思肃升配。”从之。王欲成《肃宗遗志》，
时《咸州》以北没于《女真》。《肃宗》有恢复之志将伐《女真》，
发兵十七万以尹瓘为元帅吴《廷宠》副之。瓘与中军
兵马使金汉忠左军兵马使文冠右军兵马使金德
珍各统兵由《定州》分道而进。梁惟善郑崇甫甄《应陶》
等领兵船出《鳞道浦》会之，击破《女真》一百三十五村。
〈村犹屯也〉斩四千九百四十级，虏一千三十人。乃相地筑
《英州》《雄州》《福州》《吉州》《咸州》《宜州》及《通泰》《平戎》《公崄镇》
等九城。使《林彦记》勒功于《英州》厅壁，又立碑于《公崄
镇》以为界以《先春岭》为界。凯旋王赐《功臣》号迎劳之。
是战也。《柘俊京》有摧陷之功，《庾翼》《宋忠朴》《怀节》皆死
之。

大观三年，高丽纳贡于辽。

按《宋史》不载按《辽史天祚本纪》，乾统九年十二月
“丙申，高丽遣使来贡。”

按《朝鲜史略》四年还女真九城。初朴景纬及金汉忠
皆以更深入狄境多致城镇为难守御尹瓘不听卒
如其言再出师亦未免败军之责。时群臣议多不同
王犹豫未决。谏议《金缘》曰：“人主之取土地本欲育民
也。今争城而杀人莫如还其地而息民。”王然之尽以
九城还之。女真来谢献马及金。取大学《崔敏庸》等七
十人，武学韩子纯等八人，分处七斋。《周易》曰“利泽”，《尚
书》曰“待聘”，《毛诗》曰“经德”，《周礼》曰“求仁”，《戴礼》曰“服膺”，《春
秋》曰“养正”，武学曰“讲艺。”

### 政和元年诏定高丽朝见仪

按《宋史徽宗本纪》不载。按《礼志》，徽宗政和元年诏：
“高丽在西北二国之间，自今可依熙宁十年指挥隶
枢密院。”

按《朝鲜史略》：“王俣六年，宋政和元年，辽天庆元年，以
胡宗旦权知直翰林院。宗旦宋福州人，尝为太学生，
聪敏博学能文，游两浙，乃寄商船而来。王宠顾优厚，
骤登清要，然颇进压胜之术，王不能无惑焉。”

政和二年。高丽入贡是岁高丽王母死。辽遣使致祭
按《宋史徽宗本纪》。政和二年高丽入贡按《礼志》。政
和二年入贡。诏复用熙宁例。以文臣充接伴使副。仍
往还许上殿。

按《辽史天祚本纪》：天庆二年“冬十月辛亥，高丽三韩
国公王俣之母死来告，即遣使致祭起复。”

按《朝鲜史略》：“七年，参知政事文冠卒，谥章敬。冠性清
直宽厚，不事产业，当官执节不挠，尝为西北面兵马
使，与女真屡战有功。门下侍中尹瓘卒，谥文肃。”瓘，坡
平县人。少登科，好学，手不释卷，虽在军中，常以五经
自随。好贤乐善，冠于一时。流僧统竀于巨济县。竀，文
宗子。住俗离寺，财累钜万，施于人，人多归附。或告交
通外人图不轨故及。未几死。坐流者右丞金《仁硕》等
八九人。召前员外郎郭舆。舆以乌巾鹤氅，常侍禁中，
从容谈论唱和时人谓之“金门羽客。”王复微行至所
居，置酒论文。〈按此年据辽史王俣之母死而朝鲜史略不载殊不可解〉
政和三年，高丽遣使如辽，谢其致祭。

按《宋史》不载按《辽史天祚本纪》，天庆三年十二月
“庚戌，高丽遣使来谢致祭。”

按《朝鲜史略》：九年，参知政事庾禄崇卒。禄崇以儒术
进，性正直，在官以公忠自许，未尝屈己从人。虽为宰
相，衣服第宅如布衣时。王诣国学，爵献先圣先师，命
翰林院学士朴昇中讲《书说》，命百官及生员七百馀
人立庭听讲，各进歌颂。王制诗宣示左右，令和进。
政和四年，升高丽使，为国信使，宴于睿谟殿。

按《宋史本纪》不载。按《高丽传》：“政和中，升其使为国
信，在夏国上，与辽人皆隶枢密院。改引伴、押伴官为
接送馆伴，赐以大晟燕乐、笾豆、簠簋、尊罍等器。至，宴
使者于睿谟殿中。”

政和五年十一月庚寅，高丽遣子弟入学。

按《宋史徽宗本纪》，政和五年十月高丽遣子弟入学。
按《朝鲜史略》，十年生女真完颜阿骨打，称皇帝，国号
金，纪元收国。其俗如匈奴，无城郭，无文字，能控弦。其
地西直契丹，南直我境，故尝服事契丹及我朝。其先

《劾里钵》，季曰《盈歌》。盈歌死，劾里钵长子《乌鸦东》嗣位。
《乌鸦东》卒，弟阿《骨打》立。中书令。《崔思诹》卒。思诹，冲之
孙，力学擢科，所至有声绩。为相论议务存大体，不敢
轻改旧章。门人子弟有来谒者，常训以事君之道，言
不及私。虽谢事，家居忧国，终始不替。左迁知制诰。《崔
瀹》为《春州府》使。王幸《西京》，置酒《大同》江，与侍臣唱和。
瀹上书谏曰：“昔唐文宗欲置《诗》学士。宰相奏曰：‘诗人
多轻薄，恐挠圣聪’。文宗乃止。当好经术，安事雕虫！”有
一词臣乘隙诉之曰：“瀹短于诗，故有此言。”王怒，黜之。
平章事吴廷宠卒，谥文襄。延宠，海州人。家世寒素，少
贫贱，力学善属文，早擢科第，饬躬谨行，恂恂然以忠
俭自许。当官持论，务“祛时弊，未尝以私害公。”

政和六年，高丽入贡。是年，金取辽保州。高丽以保州，
高丽旧地，遣使求之，金不许。

按《宋史徽宗本纪》，政和六年，高丽入贡。不载金事
按《金史世纪》，“先是，高丽通好，既而颇有隙，高丽使来
请议事，使者至，高丽拒而不纳。五水之民附于高丽，
执团练使十四人。康宗二年，高丽再来伐，石适欢再
破之，高丽复请和，前所执团练使十四人皆遣归。四
年丙戌，高丽遣黑欢方石来贺袭位，遣杯鲁报之，高
丽约还诸亡在彼者，乃使阿聒胜昆往受之。高丽背
约，杀二使，筑九城于曷懒甸，以兵数万来攻，斡赛败
之。”斡赛亦筑九城，与高丽九城相对。高丽复来攻，斡
赛复败之。高丽约以还逋逃之人，退九城之军，复所
侵故地。九月乃罢兵按《太祖本纪》，收国二年正月
“闰月，高丽遣使来贺捷，且求保州，诏许自”取之。按
《高丽本传》：高丽国王王楷，其地鸭绿江以东，曷懒路
以南，东南皆至于海。自辽时，岁时遣使修贡，事具《辽
史》。唐初，靺鞨有粟末、黑水两部，皆臣属于高丽。唐灭
高丽，粟末保东牟山渐彊大，号渤海，姓大氏，有文物
礼乐。至唐末稍衰，自后不复有闻。金伐辽，渤海来归，
盖其遗裔也。黑水𩎟鞨居古萧慎地，有山曰白山，盖
长白山金国之所起焉。女直虽旧属高丽，不复相通
者久矣。及金灭辽，高丽以事辽旧礼称臣于金。初有
医者善治疾，本高丽人，不知其始自何而来，亦不著
其姓名，居女直之完颜部。穆宗时，戚属有疾，此医者
诊视之。穆宗谓医者曰：“汝能使此人病愈，则吾遣人
送汝归乡国。”医者曰：“诺。”其人即果愈。穆宗乃以初约
归之。乙离骨岭仆散部胡石来勃堇，居高丽、女直之
两间，穆宗使族人叟阿招之，因使叟阿送医者归之
高丽境上。医者归至高丽，因谓高丽人女直居黑水
部者部族曰彊，兵益精悍，年谷屡稔。高丽王闻之，乃
通使于女直。既而胡石来来归，遂率乙离骨岭东诸
部皆内附。穆宗十年癸未，阿疏自辽使其徒达纪来
说曷懒甸人，曷懒甸人执之。穆宗以《达纪》送高丽，谓
高丽王曰：“前此为乱于汝鄙者，皆此辈也。”及破萧海
里，使斡鲁罕往高丽报捷，高丽亦使使来贺。未几，复
使斜葛与斡鲁罕往聘，高丽王曰：“斜葛，女直之族弟
也，其礼有加矣。”乃以一大银盘为谢。厥后曷懒甸诸
部尽欲来附，高丽闻之，不欲使来附，恐近于已而不
利也，使人邀止之。斜葛在高丽及往来曷懒道中，具
知其事，遂使石适欢往纳曷懒甸人，未行而穆宗没。
康宗嗣遣石适欢以星显统门之兵往，至乙离骨岭，
益募兵趋活涅水，徇地曷懒甸，收叛亡七城。高丽使
人来告曰：“事有当议者。”曷懒甸官属使叙勒详稳治
剌保详稳往石适欢亦使杯鲁往。高丽执治剌保等
而遣杯鲁曰：“无与尔事。”于是五水之民皆附于高丽
团练使，陷者十四人。二年甲申，高丽来攻，石适欢大
破之，杀获甚众，追入其境，焚略其戍守而还。四月，高
丽复来攻，石适欢以百五人御于辟登水，复大破之，
追入辟登水，逐其残众逾境。于是高丽王曰：“告边衅
者，皆官属祥丹、傍都里、昔毕罕辈也。”十四团练、六路
使人在高丽者皆归之，遣使来请和。遂使斜葛经正
疆界，至乙离骨水、曷懒甸、活襧水，留之两月，斜葛不
能听讼，每一事辄至杖蔓，民颇苦之。康宗召斜葛还，
而遣石适欢往。石适欢立幕府于三潺水兵，尝阴与
高丽往来为乱阶者，即正其罪，馀无所问。康宗以为
能。四年丙戌，高丽使使黑欢方石来贺嗣位，康宗使
杯鲁报聘，且寻前约，取亡命之民。高丽许之曰：“使使
至境上受之。”康宗以为信然，使完颜部阿聒、乌林荅
部胜昆往境上受之，康宗畋于马纪岭乙只村以待
之。阿聒、胜昆至境上，高丽遣人杀之而出兵曷懒甸
筑九城，康宗归，众咸曰：“不可举兵也，恐辽人将以罪
我。”太祖独曰：“若不举兵，岂止失曷懒甸，诸部皆非吾
有也。”康宗以为然，乃使斡赛将兵伐之，大破高丽兵。
六月，高丽率众来战，斡赛破之，进围其城。七月，高丽
复请和，康宗曰：“事若酌中，则与之和。”高丽许归亡入
之民，罢九城之戍，复所侵故地，遂与之和。太祖收国
元年九月，太祖已克黄龙府，命加右撒喝攻保州。保
州近高丽，辽侵高丽，置保州。至是命撒喝取之，久不下。撒喝请济师，且言高丽王将遣使来。太祖使纳合
乌蠢以百骑益之，诏撒喝曰：“汝领偏师，屡破重敌，多
所俘获，及闻胡沙数战有功，朕甚嘉之。若保州未下，
但守边戍，吾已克黄龙府，闻辽主且至，俟破大敌，复
益汝兵。所言高丽遣使事，未知果否，至则护送以来。
边境之事，慎之毋忽。”十一月，系辽女直麻懑太弯等
十五人皆降。攻开州取之，尽降保州诸部女直。太祖
以撒喝为保州路都统。太祖已破走辽主军，撒喝破
合主、顺化二城，复请济师攻保州，使斡鲁以甲士千
人往。二年闰正月，高丽遣使来贺捷，曰：“保州本吾旧
地，愿以见还。”太祖谓使者曰：“尔其自取之。”诏撒喝、乌
蠢等曰：“若高丽来取保州，益以胡剌古、石显等军备
之，或欲合兵，无得辄往，但谨守边戍。”及撒喝、阿实赉
等攻保州，辽守将遁去，而高丽兵已在城中。既而高
丽国王使蒲马请保州，诏谕《高丽》王曰：“保州近尔边
境，听尔自取，今乃勤我师徒，破敌城下。且蒲马止是
口陈，俟有表请，即当别议。”

按《朝鲜史略》十一年作“清䜩阁”于禁中选置学士直
之。《金缘》作记洪灌书之朝夕讲论经籍。后以清䜩阁
在禁中学士直宿出入为难又直宝文阁移清䜩阁
学士充之加置待制。王命《金缘》朴景仁。〈旧名景纬〉及宝文
阁学士注解《贞观政要》以进。

政和七年，策高丽进士，及赐高丽祭器。是年，高丽又
遣使如金请保州。

按《宋史徽宗本纪》：政和七年二月，御集英殿策高丽
进士，三月赐高丽祭器，高丽进士权适等四人赐上
舍及第。按《礼志》：政和七年赐以笾豆各十二，簠簋
各四，豋一，铏二，鼎二，罍洗一，尊二。铭曰：“惟尔令德孝
恭，世称东蕃，有来显相，予一人嘉之。用锡尔宝尊，以
宁尔祖考，子子孙孙，其永保之。”

按《金史太祖本纪》：天辅元年八月“癸亥，高丽遣使来
请保州。”

按《朝鲜史略》，十二年，改抱州为义州防御使，以鸭绿
江为界，置关防。金兵攻辽，耶律宁兴、常孝宗等移牒
我宁德城，以来远、抱州二城归之，遂泛海而遁。我兵
入其城，收兵仗钱谷甚多。签书枢密院使金黄元卒。
黄元自幼好学，登科文词推为海东第一。性清劲，不
附势，与李载同在翰林齐名。时契丹使至，黄元伴内
《宴，口号》有“凤衔纶綍从天降，鳌驾蓬莱渡海来”之句，
使惊叹。然二人皆学古文，不随时态。宰相李子成恶
之，谓必诖误后生，斥为京山府使。有吏捕杀人强盗，
以至熟视之，以为非贼，趣令放之，僚佐立争，不听。后
获他盗，果向之杀人者也。尝奉使于辽，道见北鄙大
饥，人相食，请发粟廪赈之。及还，百姓见之曰：“此活我
相公也。”后女真侵辽，来远、抱州二城食尽，以财减价
贸谷于我，边吏禁民贸易。黄元上疏曰：“幸灾不仁，怒
邻不义，请粜二城，兼许贸易。”不报。及卒，金富轼请谥，
当涂有不悦者沮之。李资谅使宋，至汴京，帝亲赐宴
内殿，制诗示之，命和进。资谅即应制，帝大加称赏。及
还，密谕曰：“闻汝国与女真接壤，后岁来朝，招引数人
来。”资谅奏以为不可。乃有幸臣闻之，言于帝曰：“女真
珍奇杂出高丽，交通贸易，不欲分利他国，故沮之。”遂
遣使交通，致靖康之祸。入宋，进士权，适赵奭、金端中
亲试，随李资谅还，帝赐御制手札褒送。其同时赴学
康就正、甄惟底死于宋，召清平居士李资元赴行在。
时王幸南京。资元，中书令子渊孙，容貌魁伟，性聪敏，
登第，忽弃官入春州清平山，葺文殊院居之。嗜禅悦
道，逍遥自乐。王累征，坚不就，其上表有“以鸟养鸟，庶
无钟鼓之忧；观鱼知鱼，俾遂江湖之性”之辞。王知不
可致，特幸南京，遣其弟资德往谕，乃赴召，仍命留三
角山。及再见，王问养性之要，对曰：“莫善于寡欲。”王待
遇特厚，固请还山，赐茶香法服以宠之。

### 重和元年高丽入贡是年金以定边城谕高丽

按《宋史徽宗本纪》：重和元年，高丽入贡。金事不载。
按《金史高丽传》：“天辅二年十二月，诏谕高丽王曰：‘朕
始兴师伐辽，已尝布告，赖皇天助顺，屡败敌兵，北自
上京，南至于海，其间京府州县部族人民悉皆抚定。
今遣孛堇术孛报谕，仍赐马一匹，至可领也’。”

### 宣和元年高丽增筑长城以备金人

按《宋史》不载按《金史太祖本纪》，天辅三年十一月，
曷懒甸长城高丽增筑三尺，诏胡剌古习显慎固营
垒按《高丽本传》：三年，高丽增筑长城三尺，边吏发
兵止之，弗从，报曰：“修补旧城。”曷懒甸孛堇胡剌古习
显以闻。诏曰：“无得侵轶生事，但慎固营垒，广布耳目
而已。”

按《朝鲜史略》：十三年，宋重和元年，金天辅二年，以李
资谦判吏部事。王妃李氏薨，资谦之女，谥“顺德王。后
王屡举哭临。及葬，亲祖送于神凤门外。十四年，始于
国学立养贤库以养士。国初肇立文宣庙，于国子监
建官置师。至宣宗时，将欲教育而未遑。王锐意儒术，
广设学舍，置儒学六十人，武学十七人，选名儒为学官博士，讲论经义以教导之，文风稍振。增筑长城三
尺，金边吏发兵止之，不从。金主敕边吏毋得侵轶生
事。

宣和二年，辽天祚乞兵于高丽，金遣人责之。是年，高
丽纳贡于金。

按《宋史》不载按《辽史天祚本纪》。“天庆十年春二月
金复遣乌林荅赞谟持书及册文副本以来。仍责乞
兵于高丽。”

按《金史高丽本传》：“四年，咸州路都统司以兵分屯于
保州、毕里，围二城，请益兵。诏曰：‘汝等分列屯戍，以固
封守，甚善。高丽累世臣事于辽，或有交通，可常遣人
侦伺。使习显以获辽国州郡谕高丽，其国方诛乱者，
使谓习显曰：‘比与先文国王之书，习显就馆，凡诛戮
官僚七十馀人，即依旧礼接见，而以表来贺，并贡方’’”
物，复以辽帝亡入夏国报之。高随、斜野奉使高丽，至
境上，接待之礼不逊，随等不敢往。太宗曰：“高丽世臣
于辽，当以事辽之礼事我，而我国有新丧，辽主未获，
勿遽强之。”命高随等还。

按《朝鲜史略》：“十五年，王命黜赴制科，国学生高孝冲
下狱。时妓玲瓘、遏云等以善歌屡承恩赉，孝冲作《感
二女诗》以讽之。舍人郑克永言于王，王不悦，故黜之
下狱。胡宗旦上书营救，乃释之，迎入佛骨于禁中。”初，
王子之使宋还，帝以金函盛佛牙头骨以赐参知政
事林景仁卒。景仁三为谏官，言论鲠直，无所依违。
宣和四年。高丽王王俣薨。遣路允迪吊祭。

按《宋史徽宗本纪》云云。按《高丽本传》。四年俣卒。初
高丽俗兄终弟及。至是诸弟争立。其相李资深立俣
子楷来告哀。诏给事中路允迪、中书舍人傅墨卿奠
慰。俣之在位也。求医于朝。诏使二医往。留二年而归。
楷语之曰：“闻朝廷将用兵伐辽。辽兄弟之国。存之足
以为边捍，馀则狼虎耳。不可交也。业已然，愿二医归
报天子，宜早为备。”归奏其言，已无及矣。

按《朝鲜史略》：十七年，宋宣和四年，辽保大二年，御纱
楼，召文臣等刻烛赋牡丹诗，安宝麟为第一。时康日
用以能诗名，王伫观其作，才得一联曰：“头白老翁看
殿后，眼明儒者倚栏边。”袖槁伏御沟中，王取见之，曰：
“所谓白头花钿满面，不如西施半妆。”门下侍郎平章
事崔弘嗣卒。弘嗣起自寒微，以文行闻。性贞介寡欲，
朝无党与。居家不言公事，妻子未尝见其戏笑。人有
馈遗，虽蔬果不受。然务苛察，见人小过辄不忘。王薨，
太子幼，《李资谦》《顺德王后》父，奉太子即位。

宣和五年，高丽王俣子楷立。

按《宋史》不载按《朝鲜史略》：仁宗恭孝王讳楷字仁
表，睿宗子，母顺德王后李氏。元年诏曰：“李资谦于朕
为外祖，其班次礼数不可以百官同，令大臣侍从会
议。”学士郑克永等议，当上书表，不称臣，及大宴会不
与庭贺，径诣幕次拜上答拜而后坐殿。众议雷同。金
富轼上议非之。王遣近臣康侯显问资谦，资谦奏曰：
“臣虽无识，今观富轼之议，实天下之公论也。微斯人，
群公几陷老臣于不义。愿从之。”诏可。富轼《议略》曰：“汉
高祖初定天下，五日一朝。太公。家令说太公曰：‘皇帝
虽子，人主也；太公虽父，人臣也。奈何令人主拜人臣’？
高祖善《家令》言，上尊太公曰‘太上皇’。以此论之，虽天
子之父，若无尊号，不可令人主拜。故后”汉献帝皇后
父不其侯伏完郑元议曰：在京师，礼事出入，宜从臣
礼。若后息离宫及归宁父母，则从子礼。故伏完朝贺
公庭如众臣，及皇后在宫，后拜如子。又东晋穆帝母
褚太后见父之礼，博士徐禅依郑元议曰：“王庭正君
臣之礼，私觌全父子之亲，是大顺之道也。”又魏帝父
燕王宇上表称：“臣虽以父子至亲礼数尚如此况外
祖乎！”王以《金缘》判秘书省事监修国史缘有文名清
节睿宗深器之擢置宰辅恩礼优重。及王《幼冲》嗣位
外戚用事缘恐及害恳辞乞退不许。至是将赴衙闻
街上童谣因坠马归卧求免愈笃故有是命。汉阳公
《李资谦》杀中书侍郎韩安仁流甘勿岛杀之。安仁力
学善属文，以侍学旧恩，密近用事，遽乘势谋轧资谦，
以至于败。流御史台事李永于珍岛。永，安城郡吏仲
宣子，幼勤学登第，历台谏、史馆。以安仁妹婿被流。闻
其母将没为婢，叹曰：“吾内省不疚，故忍死待时。老母
以予故，没为贱隶，吾何苟生！”乃饮酒一斗，愤懑死。资
谦遣卫士瘗道傍牛马不敢践，或病疟者，就祷则愈。
后《资谦》败其子请改掘之尸不变。赠签书枢密院事。
永天资方直不为权贵所挠。王以崔弘宰门下侍郎
平章事；拓《俊京》为吏部尚书参知政事。

宣和六年，高丽入贡。是岁金人严兵以备高丽
按《宋史徽宗本纪》，宣和六年高丽入贡。金事不载
按《金史太宗本纪》：天会二年五月乙巳，曷懒路帅完
颜忽剌古等言：“往者岁捕海狗、海东青鸦鹘于高丽
之境，近以二舟往彼乃以战舰十四要而击之，尽杀
二舟之人，夺其兵仗。上曰：‘以小故起战争，甚非所宜。
今后非奉命，毋辄往’。”七月壬辰，鹘实荅言：高丽纳吾叛亡，增其边备，必有异图。诏曰：“纳我叛亡而弗归，其
屈在彼。凡有通问，毋违常式。或来侵略，整尔行列，与
之从事。敢先犯彼，虽捷必罚。”十月丙寅，命南路军帅
阇毋以甲士千人益合苏馆路孛堇完颜阿实赉，以
备高丽。

按《朝鲜史略》：二年，李资谦母金氏死。金氏以女故，封
三韩国太夫人。性贪沓抑买市人财物或全不与直。
又纵奴婢横暴。及死市人相贺。李资谦流崔弘宰于
昇州褥地岛。弘宰善射御资谦畏图己流之。李资谦
释丧服上官坐中书省枢文武诸僚缀行陈贺。天乃
大雨雷电市道水深一丈震迎恩馆。资谦以母丧去
位。王遣使册功，进爵《朝鲜》国公，仍加诸子之美、之彦、
之甫、之允、之元及僧《义壮》爵，追封祖考。朴昇中媚资
谦议曰：“告坟日当赐乐金。”富轼谓：“丘墟之地，素服从
事，岂可用乐？”昇中又欲号资谦生日为仁寿节，富轼
以为生日称节，自古所无。唐元宗始称千秋节，未闻
人臣有称节者。李资谦纳第三女于王，天乃骤雨，大
风拔木。三年，《李资谦》又纳第四女于王，天乃风雨，清
平山人李资元卒。资元生长富贵，夤缘戚里，乃厌纷
华，爱闲适，弃官入山，以终其身。然性吝，多蓄财货，举
物积谷，颇为一方农民所苦。

### 钦宗靖康元年高丽入贡是年高丽称藩于金

按《宋史钦宗本纪》，靖康元年冬十月丁巳，高丽入贡，
令明州递表以进，遣其使还金。事不载。按《高丽本
传》：钦宗立，贺使至明州，御史胡舜陟言，“高丽靡敝国
家五十年，政和以来，人使岁至，淮、浙之间苦之。彼昔
臣事契丹，今必事金国，安知不窥我虚实以报？宜止
勿使来。”乃诏留馆于明，而纳其贽币。明年始归国。自
王徽以降，虽通使不绝，然受契丹封册，奉其正朔，上
朝廷及他文书，盖有称甲子者，岁贡契丹至于六，而
诛求不已。常云：“高丽乃我奴耳，南朝何以厚待之？”使
至其国，尢倨暴馆伴及公卿小失意，辄行捽棰。闻我
使至，必假他事来觇，分取赐物。尝诘其西向修贡事，
高丽表谢，其略曰：“中国三甲子方得一朝大邦。一周
天每修六贡。”契丹悟，乃得免。

按《金史太宗本纪》，天会四年，六月“丙申朔，高丽国王
王楷奉表称藩。七月丙寅，遣高伯淑等宣谕高丽。十
月丁未天清节，高丽遣使来贺。十一月闰月庚申，以
高随充高丽生日使”按《高丽本传》：“四年国王王楷
遣使奉表称藩，优诏答之。上使高伯淑、乌至忠使高
丽，凡遣使往来，当尽循辽旧，仍取保州路及边地人
口在彼界者，须尽数发还。”敕伯淑曰：“若一一听从，即
以保州地赐之。”高伯淑至高丽，王楷附表谢，一依事
辽旧制。按《韩昉本传》：昉累迁少府少监、乾文阁待
制，加卫尉卿、知制诰，充高丽国信使。高丽虽旧通好，
天会四年奉表称藩，而不肯进誓表，累使要约，皆不
得要领。而昉复至高丽，移督再三，高丽征国中读书
知古今者，商确辞旨，使酬答专对，凡涉旬，乃始置对。
谓昉曰：“小国事辽、宋二百年，无誓表，未尝失藩臣礼。
今事上国，当与事辽、宋同礼，而屡盟长乱，圣人所不
与，必不敢用誓表。”昉曰：“贵国必欲用古礼。舜五载一
巡狩，群后四朝；周六年，五服一朝。又六年，王乃时巡，
诸侯各朝于方岳。今天子方事西狩，则贵国当从朝
会矣。”高丽人无以对，乃曰：“徐议之。”昉曰：“誓表朝会，一
言决耳。”于是高丽乃进《誓表》如约，昉乃还。宗干大悦，
曰：“非卿谁能办此！”因谓执事者曰：“自今出疆之使，皆
宜择人。”昉自使高丽归后，高丽使者至，必问昉安否
云。

按《朝鲜史略》：“四年，内侍祗候金粲、录事安甫麟等，与
同知枢密院事智禄延、蔡文曾孙谋诛李资谦、拓俊
京。资谦子之元妻父，与其弟俊臣用事。粲等率军入
宫，先诛拓俊臣等，朴昇中子深造自宫溷中出，至资
谦第，告宫中事状。资谦、俊京闻变，举兵犯阙，焚烧宫
禁，杀甫麟、禄延及仆射洪瓘、枢密院事金缜”，缜赴火
死。侍卫臣僚皆被杀。流《粲》于远地。迁王于《重兴宅》。《西
院》。李《资谦》谋反王命《崔思全》拓《俊京》讨之。流《资谦》及
妻子支党《朴昇中》《朴彪》等于外地。初《资谦》欲图不轨
进《毒饼》《中妃》密白王。王以饼投鸟鸟毙。又送毒药奉
碗佯蹶而覆之。妃即《资谦》第四女也。《俊京》与《资谦》构
隙《思全》又乘间说之《俊京》乃决策。王手书小纸密遣
宦者《赵毅》示之。《俊京》即以示尚书《金珦》。珦泣曰：“有旨
如此义当死事。”《俊京》与珦率将校僚吏仆隶入宫奉
王以出御《军器监》严兵卫召《资谦》流之斩其将军《康
好》高珍守皆《资谦》所指使者也。分遣人逮捕支党子
侄流之。召还《金粲》为殿中内给事。赐《洪瓘》《金缜》《智禄
延》子婿爵一级。王废《二妃李氏》纳任元凯女为妃。

### 高宗建炎元年遣使于高丽是年高丽遣使贺金

按《宋史》本纪不载。按《高丽本传》：“高宗即位，虑金人
通于高丽，命迪公郎胡蠡假宗正少卿为高丽国使
以间之。”蠡之回，史失书。

使高丽。十一月辛未，天清节，高丽遣使来贺。”

按《朝鲜史略》：五年，宋建炎元年，拓俊京恃功跋扈，王
忌之。左正言郑知常上疏，略曰：“五月之事，一时之功
也。二月之事，万世之罪也。”放俊京于嵒堕岛。文公美、
韩安中文公裕皆还复职，资谦所流者也。门下侍中
金仁存卒，谥文成。初名缘上，琦之子。性明锐，少登科，
老不释卷。一时词命多出其手。有文名清节。

建炎二年，遣使于高丽，高丽遣其臣入见。是年，高丽
遣使贺金。

按《宋史高宗本纪》，建炎二年春三月，遣杨应诚为高
丽国信使。冬十月甲寅，杨应诚还自高丽。十一月，高
丽国王王楷遣其臣尹彦颐入见。馀不载按《高丽
本传》：二年，浙东路马步军都总管杨应诚上言，“由高
丽至女真路甚径，请身使三韩，结鸡林以图迎二圣。”
乃以应诚假刑部尚书，充高丽国信使。浙东帅臣翟
汝文奏言：“应诚欺罔，为身谋耳。若高丽辞以金人，亦
请问津以窥吴、越，其将何辞以对？万一辱命，取笑远
夷，愿毋遣。”应诚闻之，遂与副使韩衍、书状官孟健由
杭州浮海以行。六月，抵高丽，谕其王楷以所欲为，楷
曰：“大朝自有山东路，盍不由登州往？”应诚曰：“以贵国
路径耳。”楷有难色。已而命其门下侍郎傅佾至馆中，
果对如翟汝文言。应诚曰：“女真不善水战。”佾曰：“彼常
于海道来往，况女真旧臣本国，今反臣事之，其强弱
可见矣。”居数月，复遣其中书侍郎崔洪宰、知枢密院
金《富轼》持前议不变，谓：二圣今在燕、云，大朝即尽纳
土，未必可得，何不练兵与战？终不奉诏。应诚留两月
馀，不得己，见楷于寿昌门，受其拜表而还。十月，至阙，
入对言状。上以楷负国恩，怒甚。尚书右丞朱胜非曰：
“彼邻金人，与中国隔海，利害甚明，曩时待之过厚，今
安能责其报也？”右仆射黄潜善曰：“以巨舰载精兵数
万，径𢭏其国，彼宁不惧？”胜非曰：“越海兴师，燕山之事，
可为近鉴。”上怒解。十一月，楷遣其臣尹彦颐奉表谢
罪。诏以“二圣未归，燕设不宜用乐。”乃设幕殿门外，命
客省官吴得兴伴赐酒食，命中书舍人张澂押伴，如
礼遣还。

按《金史太宗本纪》：天会六年“正月丙戌朔，高丽遣使
来贺。十月丙寅，天清节，高丽遣使来贺。”

按《朝鲜史略》，六年，宋高宗遣刑部尚书杨应诚等来
谕，假道迎问二帝于五国城。王答应诚书曰：“若使节
假道入境，金必猜疑生事，不敢奉命，且附表以谢。”应
诚等不受而去。王幸西京，时妖僧妙清、日者白寿翰
以不经之说昡惑众人，郑知常深信之，以为上京基
业已衰，宜移御西京。金安洪彝叙、李仲孚、文公仁、林
景清从而和之。移林原驿作新宫，妙清言：林原乃大
花势，若立宫阙御之，可并天下。故有是役。迎佛骨置
仁德宫。忠州人刘挺弑其父，中书门下奏请降州为
郡。王问左右，对曰：“《礼》云邾娄定公时有弑父者，杀其
人，毁其室，洿其宫而止耳。降州为郡，非古法也。”允之。
建炎三年秋八月，却高丽入贡使。是年，高丽遣使贺
金。

按：《宋史高宗本纪》：“建炎三年秋八月，却高丽入贡使。”

按《高丽本传》：三年八月，“上谓辅臣曰：闻上皇遣内”

“臣宫女各二人，随高丽贡使来。朕闻之，悲喜交集。”吕
颐浩曰：“此必金人之意，不然高丽必不敢，安知非窥
我虚实以报？”于是诏止之，略曰：王缅守基图，夙同文
轨，乃附乘桴之信，嗣修贡篚之恭。惟忠顺之无他，质
神明而靡愧。属关闻听，良用叹嘉，言念晚年，实为多
故，举中原之生聚，遭强敌之震惊，既涉境以冞深，犹
称兵而未已。兹移仗卫，暂驻江湖。如行使之果来，恐
有司之不戒。俟休边境，当问聘期。坏晋馆以纳车，庶
无后悔；闭汉关而谢质，非用前规。想彼素怀，知吾诚
意。

按《金史太宗本纪》：天会七年“正月庚辰朔，高丽遣使
来贺。十月庚寅，天清节，高丽遣使来贺。十一月己卯，
高丽遣使来贺。”

建炎四年，高丽修贡于金。

按《宋史》不载。按《金史太宗本纪》，“天会八年正月甲
辰朔，高丽遣使来贺。十月甲申，天清节，高丽遣使来
贺”按《高丽本传》：“八年，楷上表乞免索保州，亡入边
户。是岁高丽十人捕鱼，大风飘其船抵海岸，曷苏馆
人获之，诏还其国。既而勗上表，请不索保州亡入高
丽户口。太宗从之。自是保州封域始定。”按《始祖以
下诸子传》：“勗字勉道，穆宗第五子。自太祖与高丽议
和，凡女直入高丽者皆索之，至十馀年，索之不已。勗
上书谏曰：‘臣闻德莫大于乐天，仁莫先于惠下。所索
户口，皆前世奸宄叛亡乌蠢讹谟罕阿海阿合束之
绪裔。先世绥怀四境，尚未宾服。自先君与高丽通，闻
我将大，因谓本自同出，稍稍款附。高丽既不听许，遂
生边衅，因致交兵久方连和盖三十年，当时壮者今
皆物故，子孙安于土俗，婚姻胶固，征索不已，彼固不敢稽留，骨肉乖离，诚非众愿。人情怨甚可愍者，而必
欲求为己有，特彼我之蔽，非一视同仁之大也。国家
民物繁伙，幅贠万里，不知得此，果何益耶？今索之不
还，我以强兵劲卒取之无难。然兵凶器，战危，事不得
已而后用。高丽称藩，职贡不阙国，且臣属民，亦非外。
圣人行义，不责小过，理之所在，不俟终日。臣愚以为
宜施惠下之仁，弘乐天之德，听免征索，则彼不谓己
有，如自我得之矣’。”从之。

按《朝鲜史略》：八年左迁侍御史高唐愈为工部员外
郎。初《资谦》之乱朝臣皆胁从失节其支党夤缘苟免
至宰辅者多唐愈屡上书斥之曰：“虽圣上宽大掩其
疵疾何面立朝廷见日月乎！”王虽是其言不忍尽弃
大臣左迁夺台职唐愈改名兆基禁诸生治庄老。

### 绍兴元年议遣使高丽不果是年高丽遣使贺金

按《宋史高宗本纪》，不载按《高丽本传》：绍兴元年，高
丽将入贡，礼部侍郎柳约言，“四明残破之馀，荒芜单
弱，恐起戒心，宜屯重兵以俟其至。”十一月，诏柳约奉
使高丽，不果行。

按《金史太宗本纪》：“天会九年正月己亥朔，高丽遣使
来贺。十月戊寅，天清节，高丽遣使来贺。”

绍兴二年，高丽遣使入贡。是年，高丽遣使贺金
按《宋史高宗本纪》，绍兴二年夏四月“闰月，高丽遣使
入贡，馀不载”按《高丽本传》，“二年闰四月，楷遣其礼
部员外郎崔惟清、阁门祗候沈起入贡金百两、银千
两、绫罗一百匹、人参五百斤。”惟清所献亦三之一。上
御后殿引见，赐惟清、起金带二，答以温诏遣还。是月，
定海县言：“民亡入高丽者约八十人，愿奉表还国。”诏
候到日，高丽纲首卓荣等量与推恩。十二月，闻高丽
遣知枢密院事洪彝叙等六十五人来贡，议以临安
府学馆其使。言者谓“虽在兵间，不可无学，恐为所窥。”
诏以洪惠寺为同文馆以待之，既而卒不至。

按《金史太宗本纪》：“天会十年正月癸巳朔，高丽遣使
来贺。十月壬寅，天清节，高丽遣使来贺。”

按《朝鲜史略》：十年，宋绍兴二年，守太尉金富佾卒。其
先新罗公族富佾入侍宝文阁，讨经论史，雄辨折衷，
人莫之敌，文亦华赡。睿宗以富佾、富轼、富辙皆为文
翰侍从，封其母太夫人，岁赐廪粟。母以为既得诸子
禄养，何敢加辱厚赐，遂不受。富佾为人宽厚俭约，不
事产业。任元凯上书，请诛妙清等以绝祸萌，不报。初，
王之幸《西京》也，《妙清》等密作大饼，空其中，穿一扎，盛
热油，沉于大洞。江油浮出水面，望若五色。《妙清》等以
为神龙吐涎。时有业《油韂》者告曰：“熟油泛水，则有异
色。”于是使泅者索得，乃知其诈。左迁平章事《崔弘宰》
为守司空右仆射。《弘宰》纳货卖官，谏官《崔惟清》等上
疏斥之。

绍兴三年，高丽遣使贺金。

按《宋史》不载按《金史太宗本纪》，“天会十一年正月
丁巳朔，高丽遣使来贺。十月丙申，天清节，高丽遣使
来贺。”

绍兴四年，高丽遣使贺金。

按《宋史》不载按《金史太宗本纪》，天会十二年正月
“辛亥朔，高丽遣使来贺。十月庚寅天清节，高丽遣使
来贺。”

按《朝鲜史略》：“十二年六月，震西京大花阙乾龙殿。
绍兴五年，金主崩，遣使告哀于高丽。高丽遣使吊祭，
又遣使贺即位。”

按《宋史》不载按《金史熙宗本纪》，“天会十三年正月
己巳，太宗崩。庚午，熙宗即皇帝位。癸酉遣使告哀于
高丽。三月己卯，高丽遣使来吊祭。四月戊午，高丽遣
使贺即位。十二月癸亥，始定高丽朝贺、赐宴、朝辞仪”
按《朝鲜史略》：十三年，妙清、柳旵。〈丑减切〉与西京分司侍
郎赵匡等矫制囚留守员僚，凡上京人在西都者，无
贵贱皆拘之。遣兵断《岊岭》道，劫发诸城兵反，国号大
为，改元天开，自号《天遣忠义军王》。命平章事《金富轼》
等讨之。富轼临发，议于诸将曰：“郑知常、金安、白寿翰
实与谋，不去是人，西都不可得平。”使勇士曳出三人
于宫外斩之。人言富轼素与知常齐名，于文字间积
不平，至是托以内应杀之，乃奏至金郊驿，诸将佐皆
欲倍道疾驰，掩贼不备。富轼以为“贼矫制征兵，列城
狐疑真伪，不若引军间道，绕出贼背，告谕逆顺，徐以
大兵临之，万全计也。”遂引中军由平州趣管山驿，左
右皆相次而行。于是逆贼赵匡斩妙清、柳旵以降。使
分司官尹赡等请罪，两府及台谏俱请枭三人首于
市，下赡等狱。匡等闻之复反。富轼欲起土山以临贼
城而攻之，将佐尹彦颐曰：“旷日持久，事变难料，不如
潜师突击，可以成功。”于是富轼敕诸军逾城进攻，贼
兵大溃，赵匡自焚死。诛贼魁崔永及其党，分司官不
附贼者并原之。西京平，平章事金珦卒。珦起自胥吏，
虽无学识清慎有干能其女嫁李资谦子之甫不以
姻娅附资谦反与拓俊京谋执资谦而不伐其功。诏
曰：“厩焚孔子曰：‘伤人乎不问马’此圣人贵人贱畜之义也。今法官论杀牛准杀人之罪钑面配岛此非律
文本意自今以本罪罪之。”贬尹彦颐为梁州防御使
彦颐父瓘奉诏撰《大觉国师碑》文不工王令富轼改
撰时瓘在相府富轼不让遂撰彦颐心慊之。后王幸
国子监命富轼讲《易》，令彦颐问难。彦颐精于《易》，问难
纵横富轼难以应答，汗流满面。至是彦颐为幕下富
轼奏贬之。知枢密院使金富仪卒，即富轼以文学特
被眷倚，擢授翰林学士。王尝问边事富仪引文彦博
之言曰：“须先自治，不可略近勤远。”妙清请营新宫，又
上疏极言其不可。性坦荡，未尝干势利，诗文豪逸。以
《金若温》为侍中。若温性恭俭，廉正方学，历任中外，人
皆便之。与李资谦为堂兄弟，亦不相比。位虽华显，未
尝以富贵骄人。枢密院知奏事郑沆卒。沆性颖悟好
学，中第久为内侍，掌奏，出纳惟允，且不附李资谦，尝
劝王读书，及卒，家无甔石之储。谥“文安。”

绍兴六年，高丽使至，赐银帛遣之。是年，高丽遣使贺
金。

按《宋史高宗本纪》，不载按《高丽本传》，“六年，高丽持
牒官金稚圭至明州，赐银帛遣之，惧其为金间也。”
按《金史熙宗本纪》，“天会十四年正月己巳朔，高丽遣
使来贺。癸酉，颁历于高丽。乙酉，万寿节，高丽遣使来
贺。十月甲寅，以吴激为高丽王生日使。”

绍兴七年，高丽遣使贺金。

按《宋史》不载按《金史熙宗本纪》，天会十五年正月
“癸亥朔，高丽遣使来贺。己卯，万寿节，高丽遣使来贺。”
绍兴八年，“高丽遣使贺金，又纳贡于金。”

按《宋史》不载按《金史熙宗本纪》，天眷元年正月“戊
子朔，高丽遣使来贺。甲辰，万寿节高丽遣使来贺。十
二月甲戌，高丽遣使入贡。”

绍兴九年，高丽遣使贺金。

按《宋史》不载。按《金史熙宗本纪》，天眷二年正月壬
午朔，高丽遣使来贺。戊戌，万寿节，高丽遣使来贺。
按《朝鲜史略》：十七年，金天眷二年，门下侍郎崔思全
卒。思全初以医术进，谕拓俊京，去李资谦，以功骤登
宰司。思全有二子，曰弁，曰烈。思全赐金罍各一。及殁，
妾窃其一，弁怒，欲鞭之。烈曰：“此先君所爱，当倾家产
而恤之。况此物乎。”遂以所得罍遗弁。王闻而嘉之。御
书赐名曰《孝仁》。

绍兴十年，高丽遣使贺金。

按《宋史》不载按《金史熙宗本纪》，天眷三年正月“丁
丑朔，高丽遣使来贺。癸巳，万寿节，高丽遣使来贺。”
绍兴十一年，高丽遣使贺金主寿，又遣使贺金主受
尊号。

按《宋史》不载按《金史熙宗本纪》，“皇统元年正月辛
丑朔，高丽遣使来贺。丁巳万寿节，高丽遣使来贺。十
一月己酉，高丽国贺受尊号。”

绍兴十二年，高丽遣使贺金，又遣使谢封册。

按《宋史》不载按《金史熙宗本纪》，皇统二年“正月乙
未朔，高丽遣使来贺，乙巳命伐高丽。辛亥万寿节高
丽遣使来贺。十二月乙丑高丽王遣使谢封册”按
《高丽本传》，皇统二年，“诏加楷开府仪同三司，上柱国。”
绍兴十三年，高丽遣使贺金。

按《宋史》不载按《金史熙宗本纪》，“皇统三年正月己
丑朔，以皇太子丧，不御正殿。高丽使诣皇极殿遥贺。
乙巳万寿节，如正旦仪。”

绍兴十四年，高丽遣使贺金。

按《宋史》不载按《金史熙宗本纪》，皇统四年正月癸
丑朔，高丽遣使来贺。己巳万寿节，高丽遣使来贺
按《朝鲜史略》：二十二年，金皇统四年，赐金敦中等二
十六人及第。敦中富轼之子。初拟第二，王欲慰其父，
升为第一。敦中年少气锐，后因宫庭除夕傩礼，以烛
燃牵龙郑仲夫髯，仲夫手搏辱之。富轼怒白王将缚
拷，仲夫逃免，遂慊敦中。

绍兴十五年，高丽遣使贺金。

按《宋史》不载按《金史熙宗本纪》，“皇统五年正月丁
未朔，高丽遣使来贺。癸亥万寿节，高丽遣使来贺。”
按《朝鲜史略》，“二十三年，政堂文学李之氐卒，谥文正。”
之氐，公寿之子。擢第拜正言，持论公正，与李资谦为
族亦不相比。风标英雅，秉心宽厚，文章政事，为一时
之杰。然吝啬财贿，父殁不分弟妺，家奴肆横，不能禁
制。

绍兴十六年。高丽遣使贺金。是年。王楷薨。子𬀪立
按《宋史》不载按《金史熙宗本纪》。“皇统六年正月辛
未朔高丽遣使来贺。丁亥万寿节高丽遣使来贺。五
月壬申高丽王楷薨。乙丑遣使吊祭高丽。并起复嗣
王𬀪。”

按《朝鲜史略》：“二十四年，王疾大渐，传位于太子。𬀪薨，
太子即位。”

绍兴十七年。高丽遣使贺金。又遣使谢金使吊祭
按《宋史》不载按《金史熙宗本纪》。皇统七年正月“乙
丑朔高丽遣使来贺。辛巳万寿节高丽遣使来贺。三月戊寅高丽遣使谢吊祭。”

按《朝鲜史略》：“毅宗庄孝王，讳𬀪，字日昇，仁宗子，母恭
睿太后任氏元年。宋绍兴十七年八月夜，虎入大明
宫，王御西楼观击球，或自击，日以为常。”

绍兴十八年，金册封高丽王高丽遣使谢金册封
按《宋史》不载按《金史熙宗本纪》，“皇统八年正月庚
申朔高丽遣使来贺丙子万寿节高丽遣使来贺。二
月壬子以哥鲁葛波古等为横赐高丽国使。甲寅以
大理卿宗安等为高丽王𬀪封册使。六月乙卯高丽
王遣使谢封册。”

绍兴十九年。高丽使如金贺正旦。闻金主被弑而还
按《宋史》。不载按《金史海陵本纪》。天德元年。高丽贺
正旦使。中道遣还。

按《朝鲜史略》：三年，金海陵王天德元年，政堂文学尹
彦颐卒。彦颐少登科，工文章，尝作《易解》传于世。晚年
酷嗜佛法，请老退居坡平，自号金刚居士。尝与贯乘
为空门友。中军兵马司奏：“古制天子六军，大国三军，
次国二军，小国一军。请改五军为三军。”从之。

绍兴二十年，金以废立事谕高丽，高丽遣使如金贺
即位。

按《宋史》不载按《金史海陵本纪》，天德二年正月，“诏
中外遣侍卫亲军步军都指挥使完颜思恭等以废
立事报谕高丽国。三月丙戌，高丽遣使贺即位。六月
丙午朔，高丽遣使来贺即位。”

按《朝鲜史略》，“四年，平章事高兆基左迁为左仆射。金
存中用事，兆基屈己偷合，为谏官所劾，左迁。五年，侍
中致仕金富轼卒，谥文烈。”富轼丰貌硕体，面黑目露，
以文章名世。再掌礼闱，以得士称。宋使徐兢来，富轼
为接伴。兢见富轼善属文，通古今，乃著《图经》，载《富轼
世家》。又图形归奏天子，镂版以传，名震天下。枢密院
知奏事郑袭明卒。袭明，迎日县人。倜傥奇伟，力学能
文，以乡贡擢第。王为太子，《仁宗》欲废之，而立次子袭
明为东宫侍读，尽力调护，故得不废。久居谏职，有诤
臣风。仁宗临薨，谓太子曰：“治国须听袭明之言。”及王
即位，自以先朝顾托，知无不言，王惮之，金存中等日
夜短之，袭明揣知王意，仰药而死。宰相崔惟清、文公
元、庾弼等率谏官王轼等伏阁请曰：“郎中郑叙交结
大宁侯王弟暻，日邀致宴乐。宦者郑𫍯以私怨谋陷
台谏。”初于内宴，𫍯握帝犀，台官使吏取之。𫍯怨之，诱
闵寿开诬告台省怨王，谋推大宁侯，事发，乃罢𫍯，杖
流叙于东莱。叙将行，王谓曰：“今日迫于朝议，行当召
还。”既流召，命久不至，乃抚琴作歌，词极凄惋。自号瓜
亭。后人名其曲曰郑瓜亭。后移配巨济。郑仲夫用事，
召还叙性轻薄，有才艺。其妻任氏乃任太后族也。
绍兴二十一年，高丽贺金正旦，金亦遣高丽生日使
按《宋史》不载按《金史海陵本纪》，天德三年正月癸
酉朔，高丽遣使来贺。戊子生辰，高丽遣使来贺。九月
庚戌，以东京路兵马都总管府判官萧子敏为“《高丽》
生日使。”

绍兴二十二年。高丽遣使贺金。金亦遣高丽生日使
按《宋史》不载　按《金史海陵本纪》。天德四年正月“丁
酉朔。高丽遣使来贺壬子生辰。高丽遣使来贺。九月
丙午。以都水使者完颜麻泼为高丽生日使。”

绍兴二十三年，高丽遣使修贡于金，金亦遣使于高
丽。

按《宋史》不载按《金史海陵本纪》，贞元元年正月“辛
卯朔，上不视朝，诏有司受高丽贡献。丙午生辰，高丽
遣使来贺。九月丁亥，吏部郎中窊合山为高丽生日
使。”

绍兴二十四年，高丽遣使贺金。

按《宋史》不载按《金史海陵本纪》。贞元二年正月甲
寅朔。上不豫。不视朝。赐高丽使就馆燕。己巳生辰高
丽遣使来贺。十一月戊辰。高丽遣使谢赐生日
按《朝鲜史略》八年。金贞元二年。更定科举法。初场迭
试论策。中场试经义。终场试时赋。又国学生考以六
行。积十四分以上者许直赴终场。不拘其额。又除三
场连卷法。水原吏崔娄伯者，年十五，父尚翥，为虎所
揽，即荷斧斫之，刳其腹，取父骸肉以葬，盛虎肉于瓮，
埋川中庐墓，服阕，尽食之。后登第，仕至起居舍人。
绍兴二十五年，高丽遣使贺金。

按《宋史》不载按《金史海陵本纪》，贞元三年正月“己
丑朔，高丽遣使来贺甲子生辰，高丽遣使来贺。”
绍兴二十六年，高丽遣使贺金。

按《宋史》不载按《金史海陵本纪》，“正隆元年正月癸
卯朔，高丽遣使来贺。戊午生辰，高丽遣使来贺。”
按《朝鲜史略》，十年，金正隆元年少保金存中卒。存中
性聪慧，有诗名，与郑𫍯相结用事，大张威福，财累钜
万。安定公任元厚卒，初名元凯。器宇洪深，风采严重，
博通经史。为宰勤俭清白。判吏部铨注甚公，不信托
请，人服“其明。”

辰朔。高丽遣使来贺。癸未生辰。高丽遣使来贺。三月
丙寅朔。高丽遣使贺受尊号。四月戊戌。以签书宣徽
院事张哲为横赐高丽使。”

按《朝鲜史略》：十一年，王幸国清、敬天两寺。有司以行
在所狭隘，请去史官。王曰：“史官记予言动，不可离也。”
迁太后任氏于普济寺，流弟大宁侯暻于天安府，贬
崔惟清为忠州牧使。王素信图谶，不友诸弟，密谕台
谏劾，大宁侯恐太后救，先迁之。以宦者郑𫍯权知阁
门祗候，知御史台事李公升等不署告身，王怒，皆贬
黜。阙东离宫成，以故大臣第宅为宫，又毁民家五十
馀区，多作亭榭。遣《金柔立》往审《羽陵岛》。《柔立》回奏云：
“岛中有大山下有村落基址七所。有石佛铁钟石塔，
多生柴胡石橘。然土多严石民不可居。”寝其议。御史
中丞吴中正死。中正起自胥吏严烈诡随要结贵近
能为祸福。时《崔褒偁》亦强狠疾不附己，知中正依阿
报恩仇，故荐为是职。

绍兴二十八年。高丽遣使贺金。金亦遣使于高丽
按《宋史》不载按《金史海陵本纪》。正隆三年正月“壬
戌朔。高丽遣使来贺丁丑生辰。高丽遣使来贺。九月
丁丑。以教坊提点高存福为高丽生日使。”

按《朝鲜史略》，“十二年，门下侍郎平章事致仕梁元俊
卒。元俊出自胥吏，尝与谏官论郑𫍯，坚执不变，时议
重之。性清俭纯直，终始一节，不事产业，不通馈谢，门
巷萧然。初守光州，妻事姑不谨，黜之妻子，号哭乞哀，
终不许，至使其妻独还，人或讥其不仁。”右仆射申淑
弃官归田里。淑，高灵县人，博学经书，以清俭忠正著
名。

绍兴二十九年。高丽遣使如金。金亦遣高丽生日使
按《宋史》不载按《金史海陵本纪》。正隆四年正月“丙
辰朔。高丽遣使来贺辛未生辰。高丽遣使来贺。”九月
以翰林待制完颜《达纪》为高丽生日使。

绍兴三十年高丽遣使如金。

按《宋史》不载按《金史海陵本纪》，正隆五年正月“庚
辰朔，高丽遣使来贺。乙未生辰，高丽遣使来贺。”
绍兴三十一年，传檄高丽共讨金人。是年高丽仍遣
使如金，金亦遣使于高丽。

按《宋史高宗本纪》：绍兴三十一年“冬十月丁未，命宣
抚制置司传檄高丽诸国，谕出师共讨金人。”

按《金史海陵本纪》，正隆六年正月“甲戌朔，高丽遣使
来贺己丑生辰，高丽遣使来贺。八月癸亥，以太常博
士张崇为高丽生日使。”按《世宗本纪》，世宗大定元
年十一月“壬午，以尚书右司员外郎完颜兀古出为
诏谕高丽使。”

绍兴三十二年，高丽入贡，诏止之。

按《宋史高宗本纪》不载。按《高丽本传》：三十二年，高
丽纲首徐德荣诣明州言，本国欲遣贺使，守臣韩仲
通以闻，殿中侍御史吴芾奏曰：“高丽与金人接壤，昔
稚圭之来，朝廷惧其为间，亟遣还。今两国交兵，德荣
之请得无可疑？使其果来，犹恐不测，万一不至，贻笑
远方。”诏止之。

### 孝宗隆兴元年高丽遣使贺金主即位金亦遣高丽生日使

按《宋史》不载按《金史世宗本纪》：大定三年正月“壬
辰朔，高丽遣使来贺。二月庚寅，高丽遣使来贺万春
节，高丽遣使贺即位。四月己卯，以引进使韩纲为横
赐高丽使。十月丙寅，以许王府长史移剌天佛留为
高丽生日使。”

按《朝鲜史略》：十七年，宋隆兴元年，金大定三年，左正
言文克谦上疏言：“宦者白善渊专擅威福，与宫人无
比为丑行。无比得幸于王，生三女九男。术人荣仪，执
左道取媚于上。常侍崔褒偁职掌权要，势倾中外，贪
墨无厌。请斩善渊、无比，黜荣仪，罢褒偁，以谢一国。”疏
中又及宫禁帷簿之事。王怒，焚其疏，贬克谦为晋州
判官，初无比，婿崔光钧为录事，谏官不署告身，王召
谏议李知深、尹鳞瞻等督署之，皆唯唯而退。有人嘲
之曰：“莫说为司谏，无言是正言。口吃为谏议，悠悠何
所论。”至是，克谦作疏，知深等又不连署。克谦贬后，视
事自若。又有人诵宋人“并游英俊颜何厚”之句议之。
隆兴二年，高丽入贡。是年，高丽遣使贺金，金亦遣使
于高丽。

按《宋史孝宗本纪》，隆兴二年夏四月，高丽入贡。按
《高丽本传》，隆兴二年四月，明州言高丽入贡。史不书
引见日，恐同彝叙之诈，其后使命遂绝。

按《金史世宗本纪》：“大定四年正月丁亥朔，高丽遣使
来贺。三月丙戌朔，万春节，高丽遣使来贺。九月辛亥，
以太子少詹事乌古论三合为高丽生日使。”

按《朝鲜史略》：十八年冬十一月，阴雾四塞，行者失路。
太史奏：“《五行志》曰：‘雾者，众邪之气，连日不解，其国昏
乱’。”又曰：“雾起十步外不见人，是谓昼昏。”占曰：“破国王
者，出入起居，不可无常。陛下处非其位，任非其人，明堂久旷而不居，天灾可惧而不省，移徙无常，号令不
时，故有此异。”王竟不悟。

### 乾道元年高丽遣使贺金主受尊号金主却其私进之礼

按《宋史》不载按《金史世宗本纪》，大定五年正月辛
亥朔，高丽遣使来贺。三月戊申万春节，高丽遣使来
贺。十月辛巳，以大宗正丞璋为高丽生日使。十二月
己丑，高丽遣使贺尊号按《高丽本传》：“五年正月，世
宗因正旦使朝辞，谕之曰：‘边境小小不虞，尔主使然
邪？疆吏为之邪？若果疆吏为之，尔主亦当惩戒之也’。”
初，高丽使者别有私进礼物以为常。是岁万春节，上
以“使者私进，不应典礼”，诏罢之。

按《朝鲜史略》：十九年幸观澜亭。初吏部侍郎韩靖别
创佛宇于仁济院中。内侍侍郎金敦中、待制金敦时
重创观澜寺，内宦郑𫍯创奉灵寺，并为王祝釐之所。
王屡幸靖等争相务侈观玩以悦之。城东沙川龙渊
寺南有石壁数仞峭立临川曰虎岩。流水停滀，树木
蓊蔚。命构亭其侧名“延福。”奇花异木列植四隅，与宰
侍屡宴于此。

乾道二年，高丽遣使贺金。金亦遣高丽生日使
按《宋史》不载按《金史世宗本纪》，“大定六年正月丙
午朔，高丽遣使来贺。三月壬寅万春节高丽遣使来
贺。四月戊戌。以尚书右司郎中移剌道为横赐高丽
使。十月己卯。以尚书兵部侍郎移剌按答为高丽生
日使。”

乾道三年，高丽遣使如金，金亦遣使于高丽。

按《宋史》不载按《金史世宗本纪》。“大定七年正月庚
子朔高丽遣使来贺。三月己亥朔万春节高丽遣使
来贺。九月辛巳以都水监李卫国为高丽生日使”
按《朝鲜史略》：“二十一年杀大宁侯暻家僮罗彦有成
黄益王以燃灯如奉恩寺。夜还至观风楼。承宣金敦
中马素不调。闻钲鼓声益惊。触一骑士矢房。矢跃出。
落辇”傍敦中，不自首。王惊愕，以为流矢，疾驰还宫。于
是逮捕络绎，疑有成等所为，鞫问深刻，有成等诬服
斩之。及有成妻，百官称贺。幸众美亭，亭在《清宁斋》南。
初是亭之役也，有一卒贫甚，不能自给，役徒共分饭
一匙食之。一日，其妻具食来饷，且曰：“宜召所亲共之。”
卒曰：“家贫何以备办？将私于人而得之乎？岂窃人所
有乎？”妻曰：“貌丑谁与私，性拙安能盗？但剪发买来耳。”
因视其首，卒呜咽不能食，闻者悲之。王驰马至《獭岭》
茶院，从臣皆莫及，王独倚院柱谓侍者曰：“郑袭明若
在，吾岂得至此。”

乾道四年，高丽遣使如金，金亦遣使于高丽。

按《宋史》不载按《金史世宗本纪》，大定八年“正月甲
子朔高丽遣使来贺。三月癸亥朔万春节高丽遣使
来贺。十月乙未以翰林待制靖为高丽生日使”
按《朝鲜史略》：二十二年，宋乾道四年，“耽罗贼良守等
谋反，安抚使赵冬曦讨平之。”

乾道五年，高丽遣使如金，金亦遣使于高丽。

按《宋史》不载按《金史世宗本纪》：“大定九年正月戊
午朔，高丽遣使来贺。三月丁丑朔，万春节，高丽遣使
来贺。五月丙辰朔，以符宝郎徒单怀贞为横赐高丽
使。九月甲寅朔，以提点司天台马贵中为高丽生日
使。”

乾道六年，高丽遣使如金，金亦遣使于高丽。

按《宋史》不载按《金史世宗本纪》：大定十年正月壬
子朔，高丽遣使来贺。三月壬子朔万春节高丽遣使
来贺。十月己酉，以大宗正丞糺为高丽生日使按
《高丽本传》：“十年王𬀪弟翼阳公皓废𬀪自立，十月赐
生日使。大宗正丞糺至界上，高丽边吏称前王已让
位，不肯受使者。”

按《朝鲜史略》：二十四年春正月朔，御大观殿受贺，自
制臣僚贺表。以内侍黄文庄为国子博士，直翰林院。
王幸延福亭，时群臣皆占所见之物为嘉瑞，蓬艾三
茎生于庭，以为瑞，黄文庄见水鸟，指为元鹤，作诗赞
之。王称叹，欲拜正言，以年少，改拜是职。庚寅八月，王
幸普贤院，武臣郑仲夫、李义方、李高等反，大杀扈从
文官，宦寺等遣兵尽杀留都文官，以王还宫。王荒淫，
不恤政事，承宣林宗植、起居注韩赖怙宠傲物，蔑视
武士。仲夫等愤激，因王自兴王寺，幸普贤院，矫旨聚
军，杀宗植等。《金敦中》在途闻乱，佯醉坠马而逃，赖匿
御床下，高等胁出杀之。承宣、李世通等，凡扈从文官
及大小臣僚宦寺皆遇害。唯承宣卢永醇以兵家子
免。仲夫等选骁勇人往，杀留都宰臣《崔褒偁》、许洪材、
金《敦时》《李知深》等五十馀人。《敦中》匿《绀岳山》，仲夫挟
宿怨，购之急，其奴《重赏》来告之，按捕杀之。《敦中》临死
叹曰：“流矢之变，祸及无辜，今日之及宜矣。”迎王弟翼
阳公皓即位。初，《崔汝谐》梦太祖授笏于皓，至是果验。
放王于《巨济》县，太子于《珍岛》县，杀太孙，释文克谦为
承宣。《普贤》之乱，克谦闻乱逃匿，追迹获之。诸将素闻

台亭榭，与文臣讦洪材、金敦中、敦时、李复基、韩赖辈
比狎游幸，沉淫诗酒，日以继夜，侍卫武臣饥困痛切
骨髓，“卒及于乱。”

乾道七年，高丽王𬀪弟皓废其主自立，以“让国”告于
金，金遣使问故。

按《宋史》不载按《金史世宗本纪》：大定十一年四月
“癸亥，高丽国王𬀪弟皓废其主自立，诈称让国，遣使
以表来上。五月辛卯，诏遣吏部侍郎靖使高丽问故。”

按《高丽本传》：“十一年三月，王皓以让国来奏告诏。”

婆速路勿受。有司移文详问，高丽告曰：“前王久病，昏
耄不治，以母弟皓权摄国事。”上曰：“让国，大事也，何以
不先陈请？”诏有司再详问。高丽乃以王𬀪《让国表》来，
大略称先臣楷《遗训》传位于弟，又言其子有罪不可
立之意。上疑之，以问宰执。丞相良弼奏曰：“此不可信。
𬀪止一子，往年生孙，尝有表自陈，生孙之喜，一也。皓
尝作乱，𬀪囚之，二也。今𬀪不遣使，皓乃遣使，三也。朝
廷赐𬀪生日，使，皓不转达于𬀪，乃称未敢奉受，四也。
是皓篡兄，诬情于天子，安可忍也！”右丞孟浩曰：“当询
彼国士民，果皆推服，即当遣使封册。”上曰：“封一国之
君，询于士民，此与除拜猛安谋克何异？”乃却其使者，
而以诏书详问王𬀪，吏部侍郎靖为宣问王𬀪使。皓
实篡国，囚𬀪于海岛。靖至《高丽》，皓称王𬀪已避位，出
居他所，病加无损，不能就位拜命，往复险远，非使者
所宜往。靖竟不得见。𬀪乃以诏授皓，转取《𬀪表》附奏，
其言与前表大概相同。靖还，上问大臣，皆曰：“𬀪表如
此，可”遂封之。丞相良弼、平章政事守道曰：“待皓祈请，
未晚也。”十二月，皓遣其礼部侍郎张翼明等请封
按《朝鲜史略》，明宗光孝王，讳皓，字之旦，毅宗母弟。元
年，宋乾道七年，金大定十一年，李高与僧修惠等谋
反，伏诛。高有非望之志，及元子冠将宴于丽正宫，高
招致恶少，斩马飨之。将作乱，金大用之子为高驱使
者，闻其谋以告，义方素恶高逼己，即以铁锥击杀之。
遣工部郎中庾应圭如金，借作前王，使上表告以让
位。金主曰：“废兄篡位，造饰虚词，欺罔上国，合行天讨。”
应圭辨对不屈，不食五日，立庭待命。金主嘉其忠诚，
乃授回诏，厚慰而送之，仍遣完颜靖询问前王传位
事故。王称：前王已避位出居他所，病笃不能就位拜
命，路又险远，非使者所宜往，以故不得见前王，王乃
具前王表以附靖。行平章事徐恭卒。恭有胆略，善骑
射，为宰相，益谦逊，深疾文吏骄傲，礼遇武人，故不及。
《庚寅》之祸，宫阙灾，郑仲夫等恐有变，闭紫城门不纳
救火人，殿宇悉焚。王出山，呼亭痛哭。庾应圭诣景灵
殿，出五室祖真，又出中书省国印。

乾道八年，高丽遣使如金，金册皓为高丽国王
按《宋史》不载按《金史世宗本纪》，“大定十二年正月
庚午朔，高丽遣使来贺。三月己巳朔，万春节，高丽遣
使来贺。丁丑，诏遣宿直将军乌古论思列册封王皓
为高丽国王。四月丁卯，高丽遣使贺尊号。十月，高丽
国王王皓遣使谢册封”按《高丽本传》，十二年三月
遂赐封册。皓生日在正月十九日，是岁十二年将尽，
未及遣使，有司请至来岁举行焉。

按《朝鲜史略》：“三年癸巳八月，东北面兵马使金甫当，
起兵与韩彦国、李敬直等讨郑仲夫、李义方等，谋复
前王，不克，死之。仲夫、义方等复大杀文臣李义旼，弑
前王于庆州。初，金甫当起兵于东界，与李敬直、张纯
锡、柳寅俊、裴允材、韩彦国等合谋，奉前王出居庆州。
仲夫等闻之，遣李义旼等领兵趋庆州。州人内应，囚”
前王于馆，《义旼》出之。至坤元寺北渊，拉脊骨裹以褥，
合两釜投渊中，旋风卒起，尘沙飞扬。寺僧有善泅者，
取釜弃尸，尸出水涘。有日，乌鸢不食。州户长《弼仁》等
密具棺奉瘗水滨。初，金使来相，《金敦中》甚不差，毅宗
异之，亦使人问曰：“寡人寿几何？”金使曰：“满朝老少之
臣尽逝，然后有临川之患。”及庚癸之“乱。老少文臣”皆
被害。而王亦遇“《渊上》之变。”其言果验。

乾道九年，高丽遣使如金，金亦遣使于高丽。

按《宋史》不载按《金史世宗本纪》：“大定十三年正月
乙丑朔，高丽遣使来贺。三月癸巳朔万春节高丽遣
使来贺。十一月以引进使大洞为高丽生日使。”

### 淳熙元年高丽遣使如金金亦遣使于高丽

按《宋史》不载按《金史世宗本纪》：“大定十四年正月
己丑朔，高丽遣使来贺。三月戊子朔，万春节高丽遣
使来贺。四月乙亥，以劝农副使完颜蒲涅为横赐高
丽使。十一月戊申，以仪鸾局使曹士元为高丽国生
日使。”

按《朝鲜史略》：“四年，宋淳熙元年，西京留守赵位宠起
兵讨郑仲夫、李义方，檄召两界诸城，岊岭以北应之。
平章尹鳞瞻率三军至岊岭，与战败绩，西兵陷和州
即今永兴府西北郡县皆陷。后三年，鳞瞻与将军杜
景升、元德秀等攻拔西城，斩位宠。中书侍郎平章事
崔惟清卒。惟清，昌原郡人，平章事奭之子，少孤嗜学经、史、子、集靡不该通。中第，不求仕宦，有荐举者，即曰
“学未就”，固辞。久之，被荐，直翰林院，官至平章事。庚癸
之乱，文臣皆被害，而诸将素服德望，戒军士勿入其
第，期功之亲俱免。尝撰《李翰林集注》及柳文事实，镂
板以传。但性好佛，日诵经。李义方伏诛，义方自纳女
东宫，益擅威福，众心愤怨。时尹鳞瞻治兵西郊，僧徒
亦从军。义方偶出宣义门外，郑筠〈仲夫子〉密诱僧宗旵
等伺隙斩之，分捕俊义兄弟及其党皆杀之，奏黜义
方女。俊义尝骂义方曰：“汝有三大恶，放君而弑之，取
其第宅姬妾，一也；胁奸太后女弟，二也；专擅国政，三
也。”义方大怒，欲杀之，文克谦止之曰：“以弟杀兄，恶莫
大焉！”义方不果。

淳熙二年，高丽西京留守《赵位宠》，请以四十城叛附
于金，金主不纳。《高丽》王杀《赵位宠》。

按《宋史》不载按《金史世宗本纪》，大定十五年九月
辛卯，高丽西京留守赵位宠叛其君，请以慈悲岭以
西鸭绿江以东四十馀城内附。不纳。辛酉，高丽国王
奏告赵位宠伏诛，诏慰答之。十一月戊辰。以宿直将
军阿典蒲鲁虎为高丽生日使按《高丽本传》：“十五
年，高丽西京留守赵位宠叛。皓遣徐彦宁等九十六
人上”表曰：“前王本非避让，大将军郑仲夫、郎将李义
方实弑之臣，位宠请以慈悲岭以西至鸭绿江四十
馀城内属，请兵助援。”上曰：“王皓已加封册，位宠辄敢
称兵为乱，且欲纳土。朕怀抚万邦，岂助叛臣为虐！”诏
报徐彦宁等送高丽。顷之，王皓定《赵位宠》之乱，遣使
奏谢。自《位宠》之乱，皓所遣《生日回谢》《横赐〈回谢〉》《贺正
旦进奉》《万春节》等使皆阻不通。至是皓并奏之，诏答
其意，其合遣人使令节次入朝。

按《朝鲜史略》：“五年，工部侍郎庾应圭卒。应圭，平章事
弼之子。性颖悟，美风仪，时人谓之玉人。善属文，再举
不第，入补内侍。操行贞固，持议端方，断事若夙成然。
出倅南京，政尚清介，一介不取于人。其妻因免乳得
疾，但菜羹而已。有一衙吏密馈双雉，妻曰：‘良人平生
未尝受人馈遗，岂宜以我口腹，累良人清德耶’？吏惭”
而退。南人颂之。尝告奏于金金人高其使节。每于使
介往来必问安否。卒，年四十五。发前王丧，改葬陵曰
禧庙号《毅宗》。百官元冠素服三日。赵位宠起兵故也。
初，将军《朴存》威尝使于云中道夸纳釜之事至是云
州人《应位宠》斩之。

淳熙三年，高丽遣使于金，金亦遣使于高丽。

按《宋史》不载按《金史世宗本纪》，“大定十六年正月
戊申朔，高丽遣使来贺。三月丙午，日有蚀之。是日万
春节，改用明日，高丽遣使来贺。十一月庚申，遣兵部
郎中移剌子元为高丽国生日使。”

按《朝鲜史略》，“六年三月，东海水变为血色，中书侍郎
平章事尹鳞瞻卒。鳞瞻，彦颐之子，为人聪悟过人，虽
千百人，一问姓名，辄记不忘。庚寅之后，武臣用事，鳞
瞻每被掣肘，脂韦自保而已。及平西，赏罚不中，措置
失宜，致使西北降附之民屡叛，物议少之。”

淳熙四年，高丽遣使如金，金亦遣使于高丽。

按《宋史》不载按《金史世宗本纪》：大定十七年正月
壬寅朔，高丽遣使来贺，高丽并表谢，不纳赵位宠丙
午，有司奏高丽所进玉带，乃石似玉者。上曰：“小国无
能辨识者，误以为玉耳。且人不易物，惟德其物，若复
却之，岂礼体耶”三月辛丑朔，高丽遣使来贺。四月戊
子，以滕王府长史徒单乌者为横赐高丽使。十二月
戊辰，以宿直将军仆散怀忠为高丽生日使。按《高
丽本传》：十七年贺正旦礼物，玉带乃石似玉者，有司
请移问，上曰：“彼小国无能识者，误以为玉耳，不必移
问。”乃止。十二月，有司奏，高丽下节押马官顺成例外，
将带甲三过界上，以使人所坐罪重，但令发还本国
而已。

淳熙五年，高丽遣使如金，金亦遣使于高丽。

按《宋史》不载按《金史世宗本纪》：“大定十八年正月
丙申朔，高丽遣使来贺。三月乙未朔，万春节，高丽遣
使来贺。四月己丑，以太子左赞善阿不罕德甫为横
赐高丽使。十一月，以东上阁门使左光庆为高丽生
日使。”

淳熙六年，高丽遣使如金，金亦遣使于高丽。

按《宋史》不载按《金史世宗本纪》：“大定十九年正月
庚申朔高丽遣使来贺。三月己未朔万春节高丽遣
使来贺十一月戊辰以西上阁门使卢拱为高丽生
日使。”

按《朝鲜史略》：九年，同知枢密院事于学儒卒。学儒倜
傥有气概，久宿卫，忠谨无他。李高义方等将作乱，议
主兵者皆曰：“‘在今舍于公复何人哉’！遂诣其家谋之，
学儒曰：‘公之志大矣。然吾父尝戒曰：‘武官见屈于文
官久矣，能无愤乎？去之易如拉朽。然文官见害，祸及
吾辈，亦不旋踵，汝宜慎之。父虽殁，言犹在耳，死且不
从’’。”及二李得志，谋害之。学儒惧，求娶义方姐得免。参
知政事陈俊卒。俊性质，有勇力，庚癸之乱，文臣之家赖俊全活者甚多，时人谓有阴德，后必昌。其孙次华、
温，皆登第，有文名。华善为诗词，与李《奎报》齐名，时号
李正言。陈翰林、郑仲夫、宋有仁伏诛，将军庆大升尝
愤仲夫跋扈，谋欲讨之。会其子筠潜图尚公主，王患
之，又其婿有仁斥文克谦、韩文俊大失人心，朝人皆
侧目。大升乃与勇士许升决策，杀筠于直所，发禁军
分捕仲夫及其父子，悉斩之，枭首于市。朝士诣阙贺，
大升曰：“弑君者尚在焉。”贺为李义旼，闻之大惧。
淳熙七年，高丽遣使如金，金亦遣使于高丽。

按《宋史》不载按《金史世宗本纪》，大定二十年正月
甲寅朔，高丽遣使来贺。三月癸丑，万春节高丽遣使
来贺。四月丁亥，以西上阁门使郭喜国为横赐高丽
使。十一月乙亥。以太常少卿任倜为高丽生日使
按《朝鲜史略》，十年内嬖，明春死，王失声号哭。太后宽
譬之曰：“此虽钟情，然不可使闻于重房。”郑仲夫等置
重房于内，常自会直，国家大事，无不参决；后亦仍之。
王犹呜咽不能止。冢宰《闵令谟》，性讷怯，少亏操履。判
兵部《李光挺》，顽贪无诚，奔竞贿赂，无复廉耻。郎舍奏：
“旧制，文吏散官补外者，皆有年限。今或一二年而超
受，或三十年而不调，政滥人怨，请依年限制。”韩文俊
等力排其议。罢管城、富城二县。管城县令洪彦荒淫
虐民，吏民执彦幽之。富城令亦与县尉不相能，害及
于民，民杀尉，有司奏罢之。

淳熙八年高丽遣使如金。

按《宋史》不载按《金史世宗本纪》，“大定二十一年正
月戊申朔，高丽遣使来贺。”

淳熙九年，高丽遣使如金，金亦遣使于高丽。

按《宋史》不载按《金史世宗本纪》：大定二十二年三
月“辛未朔万春节高丽遣使来贺。十一月甲申，以宿
直将军仆散忠佐为高丽生日使。”

淳熙十年，高丽遣使如金，金亦遣使于高丽，高丽以
母丧告于金。

按《宋史》不载按《金史世宗本纪》：大定二十三年“正
月丁卯朔，高丽遣使来贺。三月癸丑，以大理正纥石
烈木列速为横赐高丽使。”十二月乙酉，高丽以母丧
来告按《高丽本传》：“二十三年，皓母任氏薨，皓乞免
赐生日及贺谢等事，诏从之。”

按《朝鲜史略》，“十三年，将军庆大升卒。大升，清州人，膂
力绝人，早有大志，不事家产。父珍贪鄙，多夺人田。及
卒，大升以其田案悉纳选军，一无所取，人服其清。常
愤武夫不法，慨然有复古之志，文官倚以为重。及诛
陈、宋，人多趋附，然非有学识勇略，辄拒之，武臣畏惮，
不敢纵肆。卒年三十。”王听谮捕都房，大升去，仲夫恐
有害己者，招死士百馀养门下，号曰“都房”，并流远岛。
金子格诬告都房恃势作乱，王命捕流之。

淳熙十一年，金遣使祭高丽王母。金主如上京，谕高
丽“以上京天寒地远，生日不必遣使。”

按《宋史》不载按《金史世宗本纪》：大定二十四年二
月“丙戌，以东上阁门使完颜进儿等为高丽敕祭使，
西上阁门使大仲尹为慰问使，虞王府长史永明为
起复使。十一月甲午，诏以上京天寒地远，高丽国生
日不须遣使，令有司报谕。”

按《朝鲜史略》：十四年，召还李义旼。初，义旼畏庆大升，
归其乡，庆州屡召不至。及大升卒，犹不至。惧其为乱，
遣中使敦谕，乃至。以郑邦祐知御史台事，郑允当为
吏部员外郎，李居正为左正言。邦祐起自胥吏，特授
台宪，不满人意。允当年少无知，其父世裕出为兵马
使，敛民财货，连献内府，故有是升。居正无他材能，王
欲除正言林民庇与居正有旧因荐曰：“居正性和平
且讷默素耿介者也。”乃授之。王凡用人唯与嬖臣宦
竖议亲署参官以上封其草直付政曹名曰“下批。”兵
部尚书朴《纯弼》大营私第于东宫旁太子请上禁之
王曰“朴尚书必不听我言。”闻者莫不愤叹。

淳熙十二年金遣使于高丽。

按《宋史》不载按《金史世宗本纪》，大定二十五年十
一月壬寅，以礼部员外郎移剌履为高丽生日使。
按《朝鲜史略》，十五年命文臣制《潇湘八景诗》，仿其诗
意摹写为图。王精于图画，与画工李光弼等绘画物
像，终日忘倦。光弼父宁亦以画知名。尝入宋。徽宗以
一奇画夸示宁曰：“臣之笔也。”帝不信。宁折装背，果有
其姓名。散员同正卢克清家贫，将卖宅未售，因事之
外郡，其妻受郎中元德秀白银十二斤卖之。及克清
还，诣德秀曰：“予尝买此家，只给九斤耳。居数年，无所
加饰，而赢得三斤，岂理也？请还之。”德秀曰：“尔能守义，
而予独未耶？”遂不受。克清曰：“予平生不为非义，岂可
贱买贵卖，以黩于货？子若不从，即当悉还其直，复吾
家也。”德秀不得已受之，因谓曰：“予岂不逮克清者乎？”
遂施银佛寺，闻者叹息。侍御史二人与宦官会广真
寺，为流头饮。国俗以六月十五日沐发于东流水，祓
除不祥，因会饮，号流头饮。工部尚书咸有一卒，有一
起于胥吏，夙夜刻苦，家贫衣敝屦穿，力排巫觋，焚毁淫祠。平生不事生业。其妻请为子孙立产业曰：“予早
孤无援，清苦守节，以立门户。儿辈但当正直节俭以
俟命耳，何戚戚于贫窭乎？”平章事李公升卒，谥文贞。
公升生而颖悟，总角能属文，操行高洁，然卜延福亭
基，遂兴大役，人多怨之。癸巳之乱，匿佛寺，赖门生文
克谦得免。性轻躁，不能容人过，见辄嫚骂。

淳熙十三年，高丽遣使如金，金亦遣使于高丽
按《宋史》不载按《金史世宗本纪》，“大定二十六年正
月庚辰朔，高丽遣使来贺。三月己卯朔，万春节，高丽
遣使来贺。四月壬戌，以客省司李磐为横赐高丽使”
按《朝鲜史略》，“十六年，秘书监崔陟卿卒。陟卿，完山人。
初，侍郎朴春龄守完山，以联句选郡，童陟卿及崔均、
崔松年”皆擢第，为名士，时号“完山三童。”陟卿性廉介，
尝补《京山府》判官，秩满还京，足不至公卿之门者十
馀年。崔允仪判吏部，知其清直，拜为《耽罗》令，以镇犷
俗。陟卿兴利革弊，民皆安之。及还，居京三年，贫不自
存，挈家归乡。会《耽罗》人苦令尉侵暴，反曰：“如得陟卿，
当释兵。”即除《耽罗令》，邑人见之，投戈罗拜。凡所至皆
有声绩。清名劲节老而不衰。镇星犯岁设消灾道场
以上将军《崔世辅》同修国事。时有人诉修《国史》《文克
谦》直书毅宗被弑之事宜令武臣兼之使不得直书。
王重违武臣意然以同修国事下制《世辅》不请而以
“史”字改之。左仓竭无以颁禄借典牧司及将作监银
布补之。流谗人《朴敦夫》于远岛时匿名书甚多人皆
危惧。重房密令禁军伺之。《敦夫》怀书将贴门捕得流
之道死。

淳熙十四年。高丽遣使如金。金亦遣使于高丽
按《宋史》不载按《金史世宗本纪》。大定二十七年正
月癸卯朔“高丽遣使来贺。三月癸卯朔万春节高丽
遣使来贺。十二月庚午。以翰林待制赵可为高丽生
日使。”

按《朝鲜史略》：“十七年秋七月晦，日有蚀之。工部尚书
曹元正、上将军石邻等谋逆，伏诛。”初，元正夺中书省
公廨田租，文克谦上章请治其罪，乃左迁其子英植、
英迪。英伦及婿李住又在近密，贪暴愈甚，重房亦奏
黜之。石邻少寒微，世居仓旁，拾落庭米以生补禁军。
庚寅之乱，从李义方擢郎将。遂显尝受驿吏银，属事
于黄海道，按察康永儒，不从。邻憾之，请王免其职。王
不听。邻怒，瞋目张拳厉声曰：“吾不复仕矣！”遂解带投
地而去，偃蹇不朝。二人合谋，夜遣贼七十馀人逾垣
入宫，格杀梁翼等。中郎将高安祐闻变赴阙，至市楼
桥边，是一髡，诈为病乞儿，卧粪壤中。即收捕，有红烛
跋在腰间。囚系鞫问，乃曹元正怨文克谦，欲去之，与
石邻、石冲、石夫、朱迪等遣家臣作乱，悉捕诛之。
淳熙十五年，高丽遣使如金。

按《宋史》不载按《金史世宗本纪》，“大定二十八年正
月丁酉朔，高丽遣使来贺。三月丁酉朔，万春节高丽
遣使来贺。”

按《朝鲜史略》：“十八年秋七月，大雨，定张、宣、豫、高和六
州漂流民屋不可胜数。又镇溟境内黄虫黄鼠随雨
而下，大损禾稼。”

淳熙十六年，金主不豫，令高丽贺正旦使还。其年，金
主报哀于高丽。高丽屡遣使于金。

按《宋史》不载按《金史世宗本纪》。大定二十九年正
月壬辰。上大渐。不能视朝。诏遣高丽贺正旦使还
按《章宗本纪》。章宗以大定二十九年正月癸巳即皇
帝位。甲辰以大理卿王元德等报哀于高丽。六月乙
卯。高丽国王皓遣使来吊祭及会葬。敕有司移报。高
丽天寿节于九月一日来贺。七月辛未高丽遣使来
贺即位。八月丙辰，高丽遣使来贺天寿节。九月庚午，
以尚辇局使崇德为“横赐高丽使。”十一月丁丑，以西
上阁门使移剌邴为高丽生日使。十二月甲寅，高丽
遣使来贺正旦。

按《朝鲜史略》：“十九年，平章事文克谦卒。克谦，南平郡
人，知门下省事公裕子，荫补刚定都监判官，竟擢第。
为人忠孝勤俭，慈仁正直，三掌礼闱，举皆名士。然听
权豪请托，不察贤否，铨注乖错。又宫其龆龀子弟，广
植田园。